b'\n_START_ARTICLE_\nMacedoni Crit\xc3\xb2fag\n_START_PARAGRAPH_\nMacedoni Crit\xc3\xb2fag (Macedonius Critophagus o Crithophagus \xce\x9c\xce\xb1\xce\xba\xce\xb5\xce\xb4\xcf\x8c\xce\xbd\xce\xb9\xce\xbf\xcf\x82) fou un asceta grec, contemporani i amic de Teodoret que va viure al segle\xc2\xa0iv. _NEWLINE_Fou asceta a les muntanyes properes a Antioquia durant uns 25 anys durant els quals no va usar ni tendes ni altres refugis fora de coves fins que quan va ser ja m\xc3\xa9s gran es va construir un sopluig i m\xc3\xa9s tard una petita casa, i aix\xc3\xad va viure altres 25 anys. Va morir amb uns 70 anys per\xc3\xb2 la data no \xc3\xa9s coneguda. Fou conegut tamb\xc3\xa9 com a Macedoni de Guba (pel seu lloc de resid\xc3\xa8ncia proper a una font, guba en sir\xc3\xadac). Crit\xc3\xb2fag vol dir "menjador de civada". _NEWLINE_Fou ordenat sacerdot per Flavi\xc3\xa0 d\'Antioquia que va usar un engany per fer-lo sortir de les muntanyes i quan va saber que se l\'havia ordenat, pensant que hauria de deixar la solitud, es va posar malalt, per\xc3\xb2 finalment va marxar altre cop a les muntanyes. Va tornar a Antioquia per intercedir pels habitants de la ciutat despr\xc3\xa9s de la revolta del 387.'